Γλίνος Τρικάλων

Το Γλίνος είναι πεδινό χωριό του Δήμου Τρικκαίων. Βρίσκεται στα νοτιοανατολικά της Περιφερειακής Ενότητας Τρικάλων, στο δυτικό τμήμα του θεσσαλικού κάμπου και ανάμεσα στα Τρίκαλα και την Καρδίτσα. Κατά την Ελληνική απογραφή 2021 είχε πληθυσμό 466 κατοίκους.

 Γενικά στοιχεία 
Αρκετοί υποστηρίζουν ότι το Γλίνος πήρε το όνομα του από τα ψάρια (γλίνια). Μία άλλη εκδοχή που υφίσταται από παλαιότερα είναι ότι υπήρχαν στη περιοχή βάλτοι και έντονη λάσπη, αφού το χωριό βρίσκεται στις όχθες του Πηνειού ποταμού(γλίνια) Όνομα και γενικά στοιχεία για το Γλίνος. 
Πάντως το χωριό αρχικά βρισκόταν σε άλλη περιοχή, και συγκεκριμένα στη θέση Παλιοκόπρια, λίγα χιλιόμετρα ανατολικά από το σημερινό χωριό. Μεταφέρθηκε στη σημερινή θέση δίπλα στον Πηνειό κατά τον 19ο αιώνα, λόγω έλλειψης νερού. Το Γλίνος υπήρξε μέχρι την 31 Δεκεμβρίου 2010 δημοτικό διαμέρισμα του δήμου Μεγάλων Καλυβίων, ενώ τώρα είναι τοπική κοινότητα του Δήμου Τρικκαίων.

 Πληθυσμός 
Η δημογραφική εξέλιξη του οικισμού κατά τις τελευταίες δεκαετίες είναι η εξής:
 Έτος  Πληθυσμός 1991  587 2001  567 2011  522 2021  466

 Αξιοθέατα 
Στο Γλίνος υπάρχουν και είναι επισκέψιμα:
 Ο ναός του Αγίου Γεωργίου,  που κτίστηκε το 1818 στη θέση Παλιοκόπρια, όπου βρισκόταν αρχικά το χωριό.
 Η εκκλησία των Αγίων Αναργύρων. 
 Τα εξωκλήσια του Αγίου Γεωργίου και της Αγίας Όλγας που είναι στον ίδιο χώρο.
 Ο παραδοσιακός περιστεριώνας, ένας από τους ελάχιστους εναπομείναντες στη Θεσσαλία που επίσης είναι στον ίδιο χώρο με τα δυο {2} τουρκικά κονάκια Περιστεριώνες Θεσσαλίας.

 Πολιτισμός 
Στο Γλίνος γίνεται επιπλέον πανηγυρική εκδήλωση στις 30 Ιουνίου, παραμονή της θρησκευτικής εορτής των Αγίων Αναργύρων. Το απόγευμα πραγματοποιείται μέγας πανηγυρικός εσπερινός και στη συνέχεια ακολουθεί η λιτανεία της εικόνας των αγίων. Έπειτα αρχίζουν μουσικές εκδηλώσεις, όπου συμμετέχουν χορευτικά συγκροτήματα. Στους επισκέπτες προσφέρεται παραδοσιακό φαγητό και κρασί  Πανηγύρια Νομού Τρικάλων  Εκδηλώσεις Γλίνους.
Επιπλέον, κάθε χρόνο στην εορτή του Αγίου Γεωργίου (που είναι ο πολιούχος του χωριού) γίνεται αναπαράσταση του καραγκούνικου γάμου Αναπαράσταση καραγκούνικου γάμου και επιδείξεις παραδοσιακών χορών από τις πολιτιστικές ομάδες χορού του χωριού και άλλων περιοχών.

 Εκπαίδευση 
Στο Γλίνος λειτουργούν νηπιαγωγείο και δημοτικό σχολείο. Οι μαθητές ανώτερων βαθμίδων της υποχρεωτικής εκπαίδευσης εξυπηρετούνται από τα σχολεία των Μεγάλων Καλυβίων και Τρικάλων Γενικά για το Γλίνος.

 Παραπομπές 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων